open-index/open-wikipedia-markdown huggingface dataset:
A-001

**A-001** bola druhá misia rakety Little Joe II, druhý test únikového systému kozmickej lode Apollo a zároveň prvým testom únikového systému pri ostrých letových podmienkach. Štart sa uskutočnil 13. mája 1964 zo štartovacieho komplexu 36 základne White Sands Missile Range.

## Ciele misie
thumb|left|Raketa Little Joe II pri misii A-001  
Hlavnou úlohou bolo overenie funkčnosti a bezpečnosti únikového systému systému kozmickej lode Apollo. Bol to už druhý test systému, ale predošlý test Pad Abort Test-1, sa konal v nulovej nadmorskej výške a s nulovou počiatočnou rýchlosťou. Tentoraz mal test prebehnúť pri skutočnom lete. Pre tento test (a tri ďalšie) bola vyvinutá raketa Little Joe II, ktorá, podobne ako jej predchodkyňa z programu Mercury, predstavovala lacný a nenáročný prostriedok na štúdium komponent pri vysokom dynamickom zaťažení. Raketa mala jeden hlavný motor na tuhé palivá Algol a šesť pomocných rakiet Recruit. Hlavný motor vyhorel približne 42 sekúnd po štarte a pomocné rakety horeli len 1,5 sekundy. Aj napriek relatívne krátkej dobe zážihu dokázala raketa vyniesť maketu veliteľského a servisného modulu do výšky 9 km a dosiahnuť transsonickú rýchlosť (0,8 - 1,3 Ma pozri Machovo číslo), keď na trup kozmickej lode pôsobí najvyššie dynamické zaťaženie. 

## Priebeh letu
Štart bol naplánovaný na 12. mája, ale poveternostné podmienky si vyžiadali odklad o 24 hodín. Opakovaný štart 13. mája o 12:59:59 prebehol úspešne a raketa bezpečne odštartovala. Samotný test únikového systému prebehol 44 sekúnd po štarte, keď rádiový signál z pozemnej riadiacej stanice vydal rozkaz na zastavenie ťahu (to bolo dosiahnuté úmyselným porušením plášťa motora Algol). Systém potom automaticky rozpoznal stratu ťahu a uviedol do činnosti subsystém pre núdzové oddelenia veliteľského modulu a následne boli zapálené rakety vo veži únikového systému. Pri oddeľovaní bol ľahko poškodený veliteľský modul, došlo k tomu po odstavení ťahu rakety, keď sa veliteľský modul po svojom oddelení ľahko dotkol zvyšku rakety, ktorá pokračovala v lete po balistickej krivke. Škody však neboli nijak výrazné. Jediný problém nastal pri vypúšťaní padákov. Modul mal dosadnúť pomocou troch padákov, jeden sa však utrhol. Rýchlosť klesania so všetkými tromi padákmi mala byť 7,3 m/s a neprítomnosť jedného padáku ju zvýšila na 7,9 m/s, čo nepredstavovalo vážny problém. Modul dosadol 6,8 km do miesta štartu. Až na odtrhnutie padáku, bol test úspešný.

## Pozri aj

*Únikový systém
*Little Joe II
*Program Apollo

## Externé odkazy
*The Apollo Spacecraft: A Chronology 
*Apollo Program Summary Report
*Little Joe II Qualification Test Flight Report - September 1963 (PDF)
*Postlaunch Report for Little Joe II Mission A-001 - May 1964 (PDF)

## Referencie

## Zdroj

Kategória:Program Apollo
Jerzy Buzek

**Jerzy Karol Buzek** (* 3. júl 1940, Smilovice) je poľský a európsky politik, poľský expremiér v rokoch 1997 až 2001, od júla 2009 predseda Európskeho parlamentu.

V 80. rokoch 20. storočia sa angažoval v demokratickom anti-komunistickom hnutí, vrátane odborového hnutia Solidarita. Podieľal sa aj na príprave ekonomického programu Solidarity. V roku 1997 bol zvolený za poslanca poľského parlamentu a krátko na to za predsedu poľskej vlády (vo funkcii do roku 2001). 

V roku 2004 bol zvolený za poľského poslanca Európskeho parlamentu. V júni 2009 svoj mandát obhájil a 14. júla bol zvolený za predsedu Európskeho parlamentu. Jeho nástupcom sa stal 17. januára 2012 Martin Schulz, ktorý túto funkciu po voľbách 2014 obhájil.

## Iné projekty

## Externé odkazy
* Jerzy Buzek osobná stránka
* Jerzy Buzek na stránke EP
* Európsky parlament

## Zdroj

Kategória:Poľskí politici
Kategória:Predsedovia vlády Poľska
Kategória:Poslanci Európskeho parlamentu z Poľska
Kategória:Narodenia v 1940
Kategória:Predsedovia Európskeho parlamentu
Kategória:Poslanci Sejmu (3. republika)
Ryanatlantic

**RyanAtlantic** je navrhovaný názov pre pripravované aerolínie ponúkajúce lety z Európy do USA, ktorých majiteľom má byť európsky nízkonákladový prepravca Ryanair. Pôvodné plány počítali so začatím prevádzky v roku 2009, momentálny dátum spustenia nie je známy, no prípravy stále prebiehajú a s aerolíniami sa počíta.

RyanAtlantic má podľa vzoru európskeho Ryanairu poskytovať veľmi lacné letenky do USA, ale tiež business letenky, ktorých cena bude niekoľkonásobne vyššia. Medzi pripravovanými destináciami nechýba New York, Boston, Chicago, Denver, Miami, Milwaukee a San Francisco.

Lety do týchto destinácii majú byť ponúkané z niektorých zo súčasných základní Ryanairu, ako sú Barcelona-Girona, Birmingham, Dublin, Frankfurt-Hahn, Glasgow-Prestwick, Liverpool, London Stansted, Milan-Bergamo a Stockholm-Skavsta. 

## Odkazy
Boleslav I.

**Boleslav I.** môže byť:
*český knieža/vojvoda (915 – 967), pozri Boleslav I. (Čechy)
*poľský knieža/vojvoda a kráľ (10. a 11. stor.), pozri Boleslav I. (Poľsko)
*vojvoda Sliezska (1163 – 1201), pozri Boleslav I. (Sliezsko)
*vojvoda Mazovska (do 1248), pozri Boleslav I. (Mazovsko)
*vojvoda Svidnice (1278 – 1301), pozri  Boleslav I. (Svidnica)
*vojvoda Opolska (1281/82 – 1313), pozri Boleslav I. (Opolsko)
*vojvoda Niemodlinu (do 1364), pozri Boleslav I. (Niemodlin)
*vojvoda Tešínska (1410 – 1431), pozri Boleslav I. (Tešínsko)

Kategória:Rozlišovacie stránky – Panovník
Oboroh

**Oboroh** je kresťanská folkrocková kapela. Vznikla v roku 1989 zo staršej undergroundovej bezmennej skupiny, ktorej repertoár tvorili folk-rocková zhudobnené biblické žalmy v českom ekumenickom preklade.

Kapelníkom je Stanislav (Slávek) Klecandr. V skupine tiež od začiatku pôsobí bubeník, spevák a v súčasnosti klávesista Roman Dostál a s menšou prestávkou na začiatku 90. rokov tiež kapelníkov brat Václav Klecandr. Zostavu doplňujú ďalší hudobníci, ktorí sa ale častejšie menia.

Prvé dva albumy kapely obsahovali iba žalmy v doslovnom biblickom znení, ku ktorým Stanislav Klecandr zložil melódiu. Tretím albumom (*Kámen*) sa už Oboroh dostal k interpretácii Klecandrových vlastných piesní (aj keď album obsahuje tiež tri žalmy, dve piesne Svatopluka Karáska a dve staré kresťanské piesne z 16. storočia – tu zložil Ján Ámos Komenský – a 17. storočia a pod.), ktoré tvoria aj kostru ďalších dvoch albumov (*Marah* a *Nocí mořem*).

## Diskografia
* 1991 *[[Žalmy (album Oborohu)|Žalmy]]* 
* 1992 *[[Nebeská kavárna]]* – Oboroh ako sprievodná kapela Sváti Karáska
* 1993 *[[Spatřujeme světlo]] (Žalmy 2)* 
* 1996 *[[Kámen (album)|Kámen]]* 
* 1998 *[[Marah]]* 
* 2000 *[[Protější břeh]]*  – sólový projekt Slávka Klecandra
* 2004 *[[Všechno je jinak]]*  – Oboroh ako sprievodná kapela pesničkárky Evy Henychové
* 2006 *[[Nocí mořem]]* 
* 2009 *[[Noc v Oborohu - 20 let]]* - , DVD 

## Zloženie kapely
*  Slávek Klecandr - gitara, spev
*  Roman Dostál - klávesy, spev
*  Libor Ježek – bicie
*  Jarda Jetenský - basa

### Bývalí členovia
*  Míla Nosková - piáno, spev
*  František Šimeček   – basgitara
*  Dita Zangeová   – violončelo, spev
*  Jan Šebesta   – hoboj
*  Václav Zima – bicie
*  Vendula Roklová   – husle
*  Viktor Martínek   – elektrická gitara, violončelo
*  Radek Pokorný   – basgitara
*  Jan Zemen - violončelo
*  Václav Klecandr - dychové nástroje

## Preklad

## Externé odkazy
* Stránky kapely - www.oboroh.cz
* Oboroh - z cyklu ČT *[[Cesty víry]]* 

Kategória:České hudobné skupiny
Kategória:Kresťanské hudobné skupiny
Otcovy děti

[thumb|Otcovy děti, [Plzeň 2006. Zľava: Rudolf Brančovský, Petr Vizina, Jarda Svoboda a Jakub Sejkora]]

**Otcovy děti** bola česká folk rocková kapela, ktorá vznikla v roku 1988 okolo textára, speváka a gitaristu Jardy Svobody.

Ďalšími zakladajúcimi členmi boli Bohouš Bulíř (klarinet) a Milan Netík (bicie). Hneď ďalší rok však do kapely prišli Jana Hyánková-Svobodová (syntetizátor) a Michal Vavřina (basgitara) a Milana Netíka za bicími nahradil Petr Vizina. V roku 1990 Michala Vavřinu nahradil Šimon Konečný. V roku 1992 prišiel huslista a akordeónista Jakub Sejkora, o rok neskôr potom bubeník Luděk Krčmář. V roku 1993 skupina ukončila svoju činnosť.

Repertoár skupiny tvorili piesne Jardy Svobody, často s kresťanskými motívmi, výnimočne preklady piesní skupiny Jardy Svobody, občas na koncerte zaznejú aj ďalšie.

Po roku 1993 skupina Otcovy děti vystupovala dvakrát – prvýkrát na festivale Otevřeno v Jimramove v roku 1999, druhýkrát potom v Plzni na Majálese v roku 2006 na scéne venovanej štrnásťročnému výročiu albumu Znouzectnosti a spriatelených kapiel *ZNC uvádí své hosty na vlnách radia BLA BLA PLUS*. Na tomto koncerte ale na basgitaru hral Rudolf Brančovský zo skupiny Veselá zubatá.

## Diskografia
* 1989: *[[Budiž světlo!]]*, – demo
* 1991: *Já jsem s tebou/Procházím se krajinou* –, SP
* 1991: *[[Mezi nebem a zemí]]*,
* *[[ZNC uvádí své hosty na vlnách radia BLA BLA PLUS]]* – 2 piesne
* 1999: *[[Mezi nebem a zemí]]*, – plus ako bonus prvé SP
* 2003: *[[Noc a den]]*, – plus ako bonus dve piesne z albumu ZNC

## Preklad

## Externé odkazy
* Otcovy děti na webe kapely Traband (archív)

Kategória:České folkrockové hudobné skupiny
Kategória:České punkrockové hudobné skupiny
Kategória:Kresťanské hudobné skupiny
Kategória:Hudobné skupiny z 1988
Karcinogén

thumb|Cigarety sú známe karcinogény už viac ako 65 rokov.

**Karcinogén** (iné názvy: **kancerogén**; ak ide o látku, označuje sa aj ako: **rakovinotvorná látka**, **karcinogénna látka**, **kancerogénna látka**) je akákoľvek chemická látka, biologický pôvodca (napr. vírus), rádionuklid alebo priemyselný proces, ktorý spôsobuje alebo napomáha rakovinovému bujeniu.

Oficiálnu databázu karcinogénov vedie Medzinárodná agentúra pre výskum rakoviny (IARC), ktorá ich kategorizuje podľa miery vedeckých dôkazov o súvislosti medzi vystavením danému faktoru a výskytom rakoviny.

## Kategórie karcinogénov podľa IARC
* Skupina 1 – preukázaný karcinogén pre človeka
* Skupina 2A – pravdepodobný karcinogén pre človeka
* Skupina 2B – podozrivý karcinogén pre človeka
* Skupina 3 – neklasifikovaný 
* Skupina 4 – pravdepodobne nie je karcinogénny pre človeka

## Zdroj

## Ďalšie zdroje

Kategória:Onkológia
Cisárovná

**Cisárovná** môže byť:
*ženský ekvivalent titulu cisár, pozri pod cisár
*manželka cisára
*dcéra cisára
Arcivojvodkyňa

**Arcivojvodkyňa** môže byť:
*ženský ekvivalent titulu arcivojvoda, pozri pod arcivojvoda
*manželka arcivojvodu
Kňažná

**Kňažná** môže byť:
*ženský ekvivalent (panovníckeho) titulu knieža, pozri pod knieža
*manželka kniežaťa
*dcéra (prípadne iná členka rodu) kniežaťa
Alchymista (román)

***Alchymista*** (v portugalskom origináli *O Alquimista*) je román brazílskeho spisovateľa Paula Coelha. Prvýkrát bol vydaný v Rio de Janeiru roku 1988, v slovenčine vydavateľstvom SOFA v roku 1996 (ISBN 80-85752-28-X).

V knihe sa nás autor usiluje presvedčiť o zmysluplnosti cesty za osobným šťastím. Súčasne je presvedčený o tom, že každý človek má svoj príbeh, no iba málokto z nás ho uskutoční, lebo ľudia si vyberajú pohodlie a istotu namiesto rizika.
Príbeh je o chlapcovi, obyčajnom pastierovi Santiagovi. Santiago verí, že jeho opakujúci sa sen je proroctvo a rozhodne sa cestovať do Egypta, kde by mal podľa sna nájsť poklad. Počas cesty sa stretne s dievčaťom menom Fatima, do ktorého sa zaľúbi. Na púšti spozná alchymistu, ktorý hovorí, že ľudia chcú nájsť poklad z legendy alebo proroctva a nie ich pointu. Santiago si začne byť neistý a pochybovať o cieli svojej výpravy. Na ceste neskôr nájde lásku, nebezpečenstvo a naučí sa veľa sám o sebe.

Kniha nás učí to, že človek od života dostáva to, čo potrebuje a nie to, čo chce. 

Kategória:Romány
Kategória:Paulo Coelho
Kategória:Knihy Paula Coelha
Pierre Brice

**Pierre Brice**, vlastným menom **Pierre Louis Baron Le Bris** (* 6. február 1929, Brest, Francúzsko – † 6. jún 2015, Paríž) bol francúzsky herec a spevák. Pochádzal zo starej francúzskej šľachtickej rodiny. Je známy predovšetkým ako filmový predstaviteľ Winnetoua zo série západonemeckých dobrodružných filmov.

Hral v mnohých západonemeckých dobrodružných filmoch, ktoré boli nakrútené v 60. rokoch 20. storočia na motívy dobrodružných románov nemeckého spisovateľa Karla Maya. Jeho pokrvného brata Old Shatterhanda vtedy na filmovom plátne stvárnil americký herec Lex Barker.

## Filmy na tému Winnetou
*1962 *[[Poklad na Striebornom jazere]]*
*1963 *[[Winnetou I]]*
*1964 *[[Medzi supmi]]*
*1964 *[[Winnetou II - Červený gentleman]]*
*1965 *[[Petrolejový princ]]*
*1965 *[[Winnetou III. - Posledný výstrel]]*
*1965 *[[Old Surehand]] *
*1966 *[[Winnetou a miešanka Apanači]]*
*1966 *[[Old Firehand (film)|Old Firehand]]*
*1968 *[[Winnetou a Old Shatterhand v Údolí smrti]]*
*1980 *[[Winnetou (seriál)|Winnetou]]* (seriál)
*1998 *[[Winnetous Rückkehr]]* (televízny film)

## Iné projekty

Kategória:Francúzski filmoví herci
Kategória:Francúzski televízni herci
Kategória:Francúzski speváci
Kategória:Osobnosti z Brestu (Francúzsko)
Graf Zeppelin

**Graf Zeppelin** môže byť:
* konštruktér vzducholodí, pozri Ferdinand von Zeppelin
* vzducholoď: 
** pozri LZ 127 Graf Zeppelin
** druhá, menej slávna, pozri LZ 130 Graf Zeppelin
* nemecká nedokončená lietadlová loď z obdobia druhej svetovej vojny, pozri Graf Zeppelin (loď)
Alchymista

**Alchymista** môže byť:
*osoba venujúca sa alchýmii, pozri alchýmia a zoznam alchymistov
*román Paula Coelha, pozri Alchymista (román)
*album slovenského rappera Suverena, pozri *[[Alchymista (album)]]*
Tafahi

**Tafahi** je menší ostrov trojuholníkového tvaru, nachádzajúci sa v severnej časti súostrovia Tonga, asi  severne od väčšieho ostrova Niuatoputapu. Rozmery ostrova sú 1,2 × , celková plocha je  a najvyšší bod je  nad hladinou mora. Na ostrove sa nachádza osada s približne 100 obyvateľmi, súčasťou osady je aj štátna základná škola.

Ostrov pre Európu objavili holandskí moreplavci Willem Schouten a Jacob Le Maire v roku 1616. Pomenovali ho *Kokosový ostrov* podľa kokosových paliem, ktoré na ňom rástli.

Tafahi je ostrov je vulkanického pôvodu, predstavuje vrchol podmorského stratovulkánu, tvoreného prevažne bazaltami a andezitmi. V histórii nebola zaznamenaná žiadna erupcia na ostrove, no nezvetrané sopečné produkty indikujú pomerne mladý vek.

## Poklad z Limy
K Tafahi sa viaže aj jedna z teórií o poklade z Limy, ktorý kapitán William Thompson, ktorý mal odviezť z Limy do Mexika ukradol. Poklad zakopal na Kokosových ostrovoch, no tam celé generácie hľadačov pokladov zatiaľ nič nenašli. Jedna z teórií (podľa švajčiarskeho spisovateľa Alexa Capusa), však tvrdí, že lokalitou bol Tafahi (vtedy Kokosový ostrov) a poklad tu našiel spisovateľ Robert Louis Stevenson, autor Ostrova pokladov. Stevenson, ktorý pricestoval na nedaľekú Samou koncom 19. storočia.

## Iné projekty

## Externé odkazy
* www.volcano.si.edu – ostrov Tafahi na Global Volcanism Program 

Kategória:Ostrovy Tongy
Kategória:Sopky Tongy
Kategória:Stratovulkány
Curacoa (sopka)

**Curacoa** je podmorský vulkán, nachádzajúci sa na severnom okraji súostrovia Tonga neďaleko rovnomenného koralového útesu a asi  severne od ostrova Tafahi. Prvá erupcia v oblasti útesu Curacoa bola pozorovaná v roku 1973. Explozívne výbuchy pokryli dacitovou pemzou plochu . Druhá erupcia (nateraz posledná) bola zaznamenaná v začiatkom leta roku 1979.

## Externé odkazy
* www.volcano.si.edu  - podmorský vulkán Curacoa na Global Volcanism Program 

Kategória:Sopky Tongy
Kategória:Sopky Tichého oceánu
Kategória:Aktívne sopky
Niuafo’ou

**Niuafo'ou** je najsevernejšie položený ostrov Tonžského kráľovstva. Nachádza sa v južnom Pacifiku medzi Fidži a Samoou, asi  severne od hlavného ostrova Tongatapu. Ostrov má priemer približne . Na ostrove trvalo žije 560 obyvateľov (údaj z roku 2006).

Niuafo'ou je vulkanický ostrov, predstavuje vynorený vrchol masívneho bazaltového štítového vulkánu, ktorý je ukončený kalderou. Vulkán je stále aktívny, posledná erupcia sa odohrala v roku 1985. Kaldera je čiastočne zaliata vodou, čím vytvára dve jazerá. Väčšie jazero Vai Lahi má priemer  a najväčšiu hĺbku . Nachádzajú sa v ňom aj tri menšie ostrovčeky. Brehy jazera, ako aj východná a západná časť ostrova sú husto zalesnené.

Ostrov leží bokom od hlavnej vulkanickej reťaze Tongy, no napriek tomu je pomerne aktívny, len za posledných 200 rokov bolo zaznamenaných 10 erupcií. Niektoré z nich si vyžiadali aj obete na životoch a počas výbuchu v roku 1946 bolo obyvateľstvo podľa nariadenia vlády kompletne evakuované. Obyvatelia (aj keď nie všetci) sa na ostrov vrátili až v roku 1958.

## Iné projekty

## Externé odkazy
* www.volcano.si.edu – ostrov Niuafo'ou na Global Volcanism Program 

Kategória:Ostrovy Tongy
Kategória:Sopky Tongy
Kategória:Štítové vulkány
Kategória:Aktívne sopky
Akaricíd

**Akaricídy** sú chemické pesticídne prostriedky, ktoré sa používajú v boji proti roztočom a roztočcom (z latinského Acarina). 

Mnohé sú založené na báze malatiónu alebo meoinfosu. Vo vinárstve sa používajú napr. zlúčeniny síry.

Kategória:Pesticídy
Rohlík

**Rohlík** môže byť:
* nespisovne alebo nárečovo: rožok, a to v týchto významoch:
** druh neveľkého podlhovastého pekárskeho pečiva (niekedy zahnutého ako roh), pozri rožok (druh pečiva)
** druh cukrárskeho pečiva - malý plnený koláč s ohnutými koncami, pozri rožok (koláč)
** odroda podlhovastých zahnutých zemiakov, pozri rožok (zemiak)
** kosáčik Mesiaca na oblohe, pozri pod prvá štvrť a posledná štvrť
* ľudovo: Ružinovské jazero
* názov viacerých rybníkov v Česku
* v zoológii v 17. storočí: vták dážďovník obyčajný (*Apus apus*)
* priezvisko, pozri Rohlík (priezvisko)

## Referencie
Aldair

**Aldair**, celým menom **Aldair Nascimento dos Santos** (* 30. november 1965, Ilhéus) je bývaly brazílsky futbalový obranca. Bol členom Brazílskeho národného mužstva, ktoré vyhralo Majstrovstvá sveta vo futbale 1994.

Väčšinu svojej kariéry odohral v talianskom klube AS Rím, po svojom odchode v roku 2003 klub pre jeho úctu vyradil číslo 6 z používania.

## Hráčska kariéra
Aldair začal hrávať za slávny klub Flamengo. V jeho drese vyhral aj najvzácnejší brazílsky futbalový titul, *[[Campeonato Brasileiro Série A|Campeonato Brasileiro]]*.  V roku 1989 prestúpil do portugalského klubu Benfica, kde odohral jednu sezónu. Neskôr prestúpil do AS Rím, kde zostal do roku 2003 a kde odohral vyše 400 zápasov v Serie A. Neskôr bol krátku dobu hráčom Genoa CFC. 

V roku 1994 dosiahol Aldair vrchol svojej kariéry, keď bol tíme, ktorý vyhral Majstrovstvá sveta vo futbale 1994. Rovnako tak hral v zostave na majstrovstvách 1998, kde sa Brazília dostala až do finále. Celkovo odohral za Brazíliu 81 zápasov, v ktorých strelil tri góly.

Bývalý spoluhráč a dobrý priateľ Massimo Agostini ho presvedčil aby hral za sanmarínsky klub SS Murata, aby klubu pomohol v predkolách Ligy majstrov. Po vysokej prehre 7 – 1 proti cyperskému mužstvu APOEL FC sa Agostini rozhodol presvedčiť Aldaira aby v klube zostal aj naďalej.

## Úspechy

  
  
  
  
  
  
  
  
  
  

### Klubové
* Campeonato Cariocap: 1986
* Brazílska liga: 1987
* Taliansky pohár: 1991
* Serie A 2001
* Taliansky superpohár: 2001
* Campeonato Capixaba: 2005
* Campionato Sammarinese di Calcio: 2007 – 08

### Reprezentačné
* 1989 Copa America – Víťaz
* Majstrovstvá sveta vo futbale 1990 – Osemfinále
* Majstrovstvá sveta vo futbale 1994 – Víťaz
* Letné olympijské hry 1996 – Bronz
* 1997 Copa America – Víťaz
* Pohár konfederácie 1997 – Víťaz
* Majstrovstvá sveta vo futbale 1998 – Druhé miesto

## Referencie

## Zdroj

Kategória:Brazílski futbalisti
Kategória:Hráči AS Rím
Kategória:Hráči SL Benfica Lisabon
Kategória:Hráči Genoa CFC
Kategória:Hráči Clube de Regatas do Flamengo
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Majstri sveta vo futbale
Ružinovské jazero

**Ružinovské jazero** alebo **Rohlík** je vodná nádrž v Bratislave v mestskej časti Ružinov.

Nachádza sa v blízkosti jazera Štrkovec, na opačnej strane Ružinovskej ulice, v blízkosti areálu ružinovskej nemocnice. Žije tu 16 druhov rýb, vrátane kaprov, žijú tu aj raky a korytnačky, v okolí hniezdia kačice a labute.

Jazero spravuje Slovenský rybársky zväz Mestská organizácia Ružinov.

## Referencie

## Externé odkazy
* V Rohlíku uhynuli stovky kaprov

Kategória:Jazerá v Bratislave
Kyjivska televeža

náhľad|Kyjevská televízna veža

**Kyjivska televeža** ( - doslova: Kyjevská televízna veža) je 385 metrov vysoká televízna veža v Kyjeve. Výstavba veže pre televízne a rádiové vysielanie začala v roku 1968 a bola dokončená v roku 1973. 

Nosnú konštrukciu veže tvoria oceľové priehradové väzníky. Kyjevská televízna veža je najvyššia stavba na svete z priehradových nosníkov. Stredná potrubná konštrukcia obsahuje výťah a má priemer 4 m s 12 mm oceľovým profilom. Stavba je výnimočná aj tým, že všetky konštrukčné spoje sú zvárané.

Veža bola spočiatku projektovaná pre Moskvu, vtedajšie hlavné mesto Sovietskeho zväzu. Orgány však preferovali iný projekt, z ktorého vznikla Ostankinská televízna veža. Neskôr, keď mesto Kyjev potrebovalo svoju vlastnú vežu, bol projekt obnovený. Aby nebola väčšia ako Ostankinská, prikázala sovietska vláda skrátiť jej veľkosť skoro o 30%.

## Pozri aj
* Zoznam najvyšších veží na svete

## Referencie

## Iné projekty

Kategória:Stavby v Kyjeve
Kategória:Veže na Ukrajine
Kategória:Architektúra z 1973
Gettierov problém

**Gettierov problém** je epistemologický problém poukazujúci na to, že definícia poznania ako zdôvodneného pravdivého presvedčenia môže byť nepresná alebo neúplná.

Je pomenovaný podľa Edmunda Gettiera, ktorý v roku 1963 zverejnil vo filozofickom periodiku *Analysis* (Vol. 23, No. 6) trojstránkový článok *„Je zdôvodnené pravdivé presvedčenie poznanie?“* (), kde argumentuje, že tomu nie je nevyhnutne tak.

## Poznanie ako zdôvodnené pravdivé presvedčenie

Podľa tradičnej definície poznania subjekt S vie, že výrok (propozícia) P je pravdivý vtedy a len vtedy, ak sú splnené nasledovné tri nevyhnutné podmienky:
# P je skutočne pravdivé.
# S verí, že P je pravdivé.
# Viera S o pravdivosti P je zdôvodnená.

## Gettierove protipríklady

Gettier vo svojom článku použil dva protipríklady, v ktorých dokazuje, že existujú prípady, v ktorých sú splnené všetky tri podmienky vymedzujúce poznanie, tak ako je definované vyššie. Predsa však nemôže byť povedané, že by osoby vystupujúce v týchto protipríkladoch vedeli, že P je pravdivé. 

### Prípad I

O prácu sa uchádzajú dvaja muži: Smith a Jones. Smith má silné dôvody pre nasledovné tvrdenie: 

* Jones bude ten, kto prácu dostane a Jones má vo vrecku desať mincí. (a) 

Prvú časť tohoto výroku má Smith zdôvodnenú napríklad tým, že prezident spoločnosti Smitha uistil, že vybraný bude Jones a druhú časť zdôvodňuje to, že Smith desať minút pred výberovým konaním spočítal, koľko mincí má Jones vo vrecku.

Z výroku (a) vyplýva:

* Ten, kto dostane prácu má vo vrecku desať mincí. (b) 

Výberové konanie dopadne tak, že prijatý nebude Jones, ale Smith. Smith však taktiež nevie, že vo svojom vrecku má aj on desať mincí. Teda, hoci Smithovo presvedčenie o pravdivosti (b) bolo nakoniec správne (všetky tri podmienky v hore uvedenej definícii poznania sú splnené), nemôžeme povedať, že Smith vedel, že (b) je pravdivé, pretože jeho pravdivosť závisí od počtu mincí v jeho vrecku a Smith nevedel koľko mincí má vo svojom vrecku. Svoje presvedčenie zakladal na počte mincí vo vrecku Jonesa, o ktorom nesprávne predpokladal, že dostane prácu.

### Prípad II

Smith má silné dôvody pre nasledujúce tvrdenie:

* Jones vlastní auto značky Ford. (a)

Toto tvrdenie má Smith zdôvodnené tým, že Jones vlastnil auto odkedy ho pozná (a pozná ho už dlho) a vždy to bol Ford.
Smith má ďalšieho priateľa menom Brown, o ktorom nevie, kde sa práve nachádza. Vymyslí si tri ľubovoľné mestá a vytvorí nasledovné logické výroky:

* Buď Jones vlastní Ford, alebo Brown je v Bostone. (b)
* Buď Jones vlastní Ford, alebo Brown je v Barcelone. (c)
* Buď Jones vlastní Ford, alebo Brown je v Brest-Litovsku. (d)

Smith akceptuje správnosť (b), (c), (d) na základe presvedčenia o platnosti výroku (a), ktorý je s nimi logicky v spojení.
Gettier napokon uvádza, že Jones v skutočnosti Ford nevlastní (má ho len prenajatý) a že Brown sa skutočne nachádza v Barcelone. Smith teda nevie, že (c) je pravdivé a to aj napriek tomu, že i) (c) je pravdivé, ii) verí, že (c) je pravdivé a iii) má zdôvodnenie o (c).

## Externé odkazy

* Is Justified True Belief Knowledge?, prístup: 22. apríl 2010 (angl.)

Kategória:Epistemológia
Národné zhromaždenie

**Národné zhromaždenie** (názov je odvodený z názvu francúzskeho Národného zhromaždenia z čias Veľkej francúzskej revolúcie) môže byť názov súčasných a historických parlamentov mnohých krajín:

* názov parlamentu Česko-Slovenska v rokoch 1920 – 1939 a v rokoch 1948 – 1968 (iné názvy aj *Národné zhromaždenie republiky Československej*, *Národné zhromaždenie Československej republiky*, od roku 1960 *Národné zhromaždenie Československej socialistickej republiky*, ale vo všetkých česko-slovenských ústavách je oficiálny názov len *Národné zhromaždenie*):
** Národné zhromaždenie (Česko-Slovensko, 1920 – 1939)
** Národné zhromaždenie (Česko-Slovensko, 1948 – 1968)
* názov parlamentu Francúzska v rokoch 1789 (revolučný), 18711940 a názov dolnej komory parlamentu Francúzska od roku 1946:
** parlament Francúzska počas Veľkej francúzskej revolúcie, od 13. júna do 9. júla 1789, ustanovený z tretieho stavu Generálnych stavov, pozri Národné zhromaždenie (Francúzsko, 1789)
** parlament Francúzska (3. republika) od 2. februára 1871 do 31. decembra 1875, pozri Národné zhromaždenie (Francúzsko, 1871 – 1875)
** parlament Francúzska (3. republika) v rokoch 1875 – 1940 ustanovený na základe ústavných zákonov z roku 1875, pozri Národné zhromaždenie (Francúzsko, 1875 – 1940)
** dolná komora parlamentu Francúzska (4. republika) ustanovená na základe Ústavy z 27. októbra 1946, pozri Národné zhromaždenie (Francúzsko, 4. republika)
** dolná komora parlamentu Francúzska (5. republika) od 4. októbra 1958, pozri Národné zhromaždenie (Francúzsko, 5. republika)
* parlament Azerbajdžanu, pozri Národné zhromaždenie Azerbajdžanskej republiky
* parlament Bulharska, pozri Národné zhromaždenie (Bulharsko)
* parlament Panamy, pozri Národné zhromaždenie (Panama)

## Pozri aj
* Ústavodarné národné zhromaždenie
* Zákonodarné národné zhromaždenie
* Pruské národné zhromaždenie
* Slovenské národné zhromaždenie (1861)
* Revolučné národné zhromaždenie (1918 – 1920)
* Dočasné národné zhromaždenie
* Národné zhromaždenie sovietov
* Federálne zhromaždenie (Česko-Slovensko)
Ústavodarné národné zhromaždenie

**Ústavodarné národné zhromaždenie** (z ) môže byť:
* parlament Francúzska v rokoch 17891791, pozri Ústavodarné národné zhromaždenie (Francúzsko)
* parlament ČSR v rokoch 19461948, pozri Ústavodarné národné zhromaždenie (ČSR)
* parlament Rakúska v rokoch 19191920, pozri Ústavodarné národné zhromaždenie (Rakúsko)

## Pozri aj
* ústavodarné zhromaždenie
Čaj Č’-kang

**Čaj Č’-kang** (* 21. november 1966) (čín. , tradične , ) je od roku 1998 čínsky kozmonaut, člen oddielu kozmonautov čínskej armády (ČLOA). Roku 2008 absolvoval trojdňový vesmírny let, počas ktorého ako prvý Číňan vystúpil do kozmického priestoru. 

## Život
Čaj Č’-kang pochádza z malej dediny v mandžuskej provincii Číny Chej-lung-ťiang. V rokoch 19851989 vyštudoval vojenskú vysokú leteckú školu, získal titul bakalár. Po štúdiu slúžil vo vojenskom letectve. 

## Kozmonaut
V októbri 1995 sa prihlásil do oddielu kozmonautov. Po úspešnom absolvovaní všetkých testov bol v januári 1998 zaradený medzi čínskych kozmonautov. Bol náhradníkom pri prvom čínskom pilotovanom kozmickom lete – loď Šen-čou 5 v októbri 2003. V druhom čínskom lete, Šen-čou 6 v októbri 2005, bol veliteľom záložnej posádky. 

Roku 2008 bol vymenovaný za veliteľa tretieho čínskeho letu v lodi Šen-čou 7, ďalšími členmi posádky boli Liou Po-ming a Ťing Chaj-pching. Štart sa uskutočnil 25. septembra 2008 o 13:10 UTC.  
Najdôležitejším cieľom letu bol prvý výstup čínskych kozmonautov do vesmírneho priestoru. Výstup sa uskutočnil 27. septembra od 8:38 do 9:00 UTC. Z lode vystúpil Čaj Č'-kang v čínskom skafandri typu Fej-tchien (pchinjin: Fejtian), pomáhal mu Liou Po-ming v ruskom skafandri Orlan. Po skončení výstupu sa od lode oddelil mikrosatelit určený na snímkovanie lode (aktívny do 4. januára 2009). Kozmonauti pristáli v návratovom module 28. septembra 2008 o 9:38 UTC. Orbitálny modul zostal na obežnej dráhe s očakávanou životnosťou pol roka.

## Referencie

## Zdroj

Kategória:Čínski kozmonauti
Venera-D

**Venera-D** () je plánovaná ruská vesmírna planetárna sonda k Venuši, ktorá má byť vypustená okolo roku 2029. Jej hlavným cieľom budú vzdialené pozorovania okolo Venuše podobne ako americká sonda Magellan v 90. rokoch 20. storočia, ale s využitím výkonnejšieho radaru. Jej ďalšou úlohou bude mapovanie budúcich miest vhodných na pristátie. V misii sa plánuje aj kapsula, ktorá má pristáť na povrchu, s dlhou životnosťou (podobne ako pri predchádzajúcich misiách Venera).

Venera-D by mala byť prvá ruská sonda smerom k Venuši (všetky predchádzajúce sondy Venera patrili bývalému ZSSR). Venera-D bude vlajkovou loďou novej generácie ruských sond k Venuši, dohromady s kapsulou pre pristátie na povrchu planéty, ktorá bude schopná odolávať tvrdému prostrediu Venuše viac ako 1,5 hodiny. Kvôli udržaniu nízkych nákladov na vývoj a výskum sa bude Venera-D podobať predchádzajúcim sondám typu Venera zo sovietskej éry, ale vybavená bude novými technológiami vyvinutými v Rusku od poslednej misie k Venuši (Vega 1 a Vega 2 v roku 1985). Venera-D bude pravdepodobne vypustená pomocou rakety Proton alebo výkonnejšou raketou Angara.

## Zdroj

Kategória:Program Venera
Kategória:Prieskum Venuše
Kategória:Plánované sondy
Monsanto

**Monsanto** je medzinárodná, v Spojených štátoch založená agrochemická spoločnosť, pôsobiaca v sektore poľnohospodárstva. Jej hlavným zameraním je produkcia osív, agrochémie a biotechnológií. Je to najväčší svetový producent herbicídu glyfosát, predávaného pod obchodnou značkou Roundup, ako aj líder v oblasti GMO plodín.

Od roku 2018 je súčasťou koncernu Bayer AG. 

## Kritika a kontroverzie
V minulosti bola firma významným producentom polychlórovaných bifenylov a zmesi pesticídov s názvom Agent Orange, ktoré boli vo Vietnamskej vojne využité ako chemická zbraň. Na následky použitia tejto látky vo vojne zomrelo niekoľko sto tisíc ľudí a tisícom detí táto látka spôsobila vývojové vady.
Spoločnosť bola taktiež kritizovaná za to, že v dôsledku záplavy indického trhu geneticky modifikovanými semenami bavlny zapríčinila masové samovraždy farmárov.

## Referencie


## Externé odkazy
* www.monsanto.com - domovská stránka spoločnosti 
* Jan Beránek:  Impérium Monsanto , článok pre časopis *Sedmá generace* 

Kategória:Poľnohospodárske podniky
Kategória:Podniky v USA
Phineas a Ferb

**Phineas a Ferb** () je americký animovaný seriál, ktorý v USA vysiela Disney Channel, na Slovensku Slovenská televízia.

## Opis

Phineas a Ferb sú nevlastní bratia, ktorí nemajú cez prázdniny čo robiť, tak napríklad urobia svoju pláž, postavia horskú dráhu alebo zachraňujú kamarátovi rybku. Ich sestra chce tomu všetkému zabrániť, ale vždy, keď ich skoro dostane, ich výtvory sú preč. Ich maznáčik vtákopysk Perry je tajným agentom, kazí diabolské plány vedcovi Doofenshmirtzovi, ktorý vždy niečo vymyslí.

## Série
Zoznam častí seriálu Phineas a Ferb

## 1. séria

## 2. séria

## Postavy

Kategória:Detské filmy a seriály
Kategória:Kreslené seriály USA
Kategória:Televízne seriály z roku 2007
Kategória:Televízne seriály Disney Channel
Ed Belfour

**Edward John Belfour** (* 21. apríl 1965, Carman, Kanada) je bývalý kanadský hokejový brankár.

V sezóne 1986–87 sa stal majstrom univerzitnej súťaže NCAA v drese University of North Dakota. Nasledujúci rok podpísal ako voľný agent zmluvu s klubom NHL Chicago Blackhawks. Na začiatku 90. rokov sa stal jedným z najuznávanejších brankárov v NHL, počas svojej prvej sezóny NHL dosiahol Calder Trophy pre najlepšieho nováčika ako aj ďalšie významné ocenenia. 2. júla 1997 sa stal hráčom Dallas Stars a v roku 1999 v jeho drese získal Stanley Cup. Neskôr hrával ešte za Toronto Maple Leafs a Florida Panthers, v roku 2007 odohral 20 zápas za švédsky druholigový klub Leksands IF. Celkovo odohral v NHL vyše 1000 zápasov a s počtom víťazstiev 484 je tretím najlepším brankárom histórie NHL. Belfour mal na svojej maske zobrazeného orla, preto dostal aj prezývku orol.

## Ocenenia
*MJHL Prvý All-Star Team (1986)
*MJHL Najlepší brankár (1986)
*NHL William M. Jennings Trophy (1990–91, 1992–93, 1994–95, 1998–99)	
*NHL Calder Memorial Trophy (1990–91)
*NHL Vezina Trophy (1990–91, 1992–93)
*NHL All-Rookie Team (1991)
*NHL First All-Star Team (1991, 1993) 
*NHL All-Star Game (1992, 1993, 1996, 1998, 1999, 2003)
*NHL Second All-Star Team (1995) 
*Stanley Cup: (1998–99, Dallas Stars)

## Štatistiky
### Základná časť

### Play-off

## Zdroj

## Externé odkazy
* Oficiálna stránka
* 
* Ed Belfour na hockeygoalies.org

## Zdroj

Kategória:Brankári v NHL
Kategória:Kanadskí hokejoví brankári
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Držitelia Vezina Trophy
Kategória:Hráči Chicago Blackhawks
Kategória:Hráči San José Sharks
Kategória:Hráči Dallas Stars
Kategória:Hráči Toronto Maple Leafs
Kategória:Hráči Florida Panthers
Kategória:Brankári Dallas Stars
Kategória:Brankári Chicago Blackhawks
Kategória:Brankári Toronto Maple Leafs
Kategória:Brankári Florida Panthers
Kategória:Brankári San Jose Sharks
Ikarus 415

thumb|Ikarus 415 v Bratislave na linke
right|thumb|Ikarus 415 v Poľsku
right|thumb|Ikarus 415 v Budapešti
right|thumb|Ikarus 415 v Moskve

**Ikarus 415** je vysokopodlažný autobus radu 400. Ten mal nahradiť zastaraný rad 200. Už v 70. rokoch sa začal vyvíjať nový rad mestských a prímestských autobusov. V roku 1978 bol skonštruovaný prvý prototyp tohto radu - Ikarus 410 NE. Konštrukčne bol podobný Ikarusu 415, odlišoval dizajnom a rozmermi. Po tomto prototype bolo vyrobených ešte niekoľko skúšobných autobusov rôznych označení. Až v roku 1984 bol vyrobený prototyp označený ako Ikarus 415. Po zahájení sériovej výroby došlo pri verzii 415.10 v roku 1992 k zmene  predného čela a zadných dverí. Smerové svetlá boli oddelené od stretávacích a zaoblené, predné sklo bolo delené. Zadné dvere sa zmenšili na jednoprúdové.

## Popis
Ikarus 415 je krátky, dvojnápravový autobus mestského a prímestského typu. Podľa toho bol prispôsobený interiér. Nástup a výstup zabezpečovali celopresklené dvojkrídlové dvere o počte 2 až 3 otvárané dovnútra, ktoré mali šírku 1360mm. V novších verziách boli zadné dvere široké 860mm. Sedadlá boli v usporiadaní 2+1, za strednými dverami mohli byť aj v 2+2. Oproti stredným dverám bola plošina pre 2 kočíky. Prímestská verzia mala usporiadanie sedadiel aj v 2+2 v celom vozidle ale zadné dvere chýbali. Podlaha bola vo výške 770mm, mohla sa líšiť od rozmerov kolies. Za zadnou nápravou bola podlaha zvýšená, kde sa nachádzal radový 6-valcový motor. Nádrž na naftu bola umiestnená za prednou pravou nápravou.

## Technické parametre
* Počet miest na sedenie: 26 až 47 + sedadlo vodiča
* Počet miest na státie: 22-73
* Dĺžka: 11400mm
* Šírka: 2500mm
* Výška: 2915mm
* Maximálna výška: 3250mm
* Predný/ zadný previs: 2690/ 3180mm
* Rázvor: 5570mm
* Výška podlahy: 770mm (790mm)
* Výška 1./ 2./ 3. schodu: 370 (390)/ 200/ 200mm
* Vnútorná výška: 2100mm
* Priemer otáčania: 23,5m
* Celková hmotnosť: 18000kg
* Celková hmotnosť na prednú/ zadnú nápravu: 6500/ 11500kg

## Výskyt na Slovensku
** Bratislava **
* Ikarus 415.30 – 6 kusov (všetky vyradené)
* Ikarus 415.30 – 3 kusy (všetky vyradené)
* Ikarus 415.30A – 35 kusov (všetky vyradené)
Do zbierky historických vozidiel Dopravného podniku Bratislava bolo v auguste 2015 vybrané vozidlo #4122 zastupujúce najpočetnejšiu sériu Ikarusov 415, ktoré sa následne prečíslovalo naspäť na pôvodné ev. č. #3033.

** Košice **
* Ikarus 415.30 – 6 kusov (6 vyradených)

## Iné projekty
.

## Externé odkazy
* Autobusy Ikarus 415 v Bratislave 
* Ikarusy v Česku a na Slovensku 
* Prehľad a údaje autobusov Ikarus 

Kategória:Autobusy Ikarus
Lawrence James DeLucas

**Lawrence James DeLucas** (* 11. júl 1950, Syracuse, New York, USA) je americký vedec a astronaut, 272. človek vo vesmíre po absolvovaní letu raketoplánom.

## Životopis
Vysokoškolské vzdelanie v odbore chémia získal na univerzite v Birminghame (University of Alabama at Birmingham). Tu tiež už ako doktor získal v rokoch 1994-1996 zamestnanie vo vedeckom centre makromolekulárnej chémie (), neskôr sa stal jeho riaditeľom. Je autorom 25 patentov a dvoch vedeckých kníh. 

Ešte pred svojím letom sa oženil a založil si rodinu. Jeho manželkou je Katherine Gesterová, majú dcéru Katherine (* 1983) a dvoch synov - Roberta (* 1982) a Johna (* 1987). Používa prezývku Larry. Jeho záujmy: basketbal, bowling, modely lietadiel, astronómia.  

## Let do vesmíru
Raketoplán Columbia odštartoval k svojmu 12. letu z rampy 39 na Vesmírnom stredisku Johna F. Kennedyho začiatkom leta roku 1992. Na jeho palube bolo vedecké laboratórium Spacelab v prevedení USML-1 a tiež sedemčlenná medzinárodná posádka. Veliteľom misie bol Richard Richards, s DeLucasem leteli ďalej Kenneth Bowersox, Carl Meade, Eugene Trinh z Vietnamu a dve ženy, Bonnie Dunbarová a Ellen Bakerová. Doktor DeLucas, ktorému mal necelých 42 rokov, tu bol ako univerzitný biochemik špecialistom pre užitočné zariadenia, teda obsluhu Spacelabu. Misia získala v tom čase rekord v dĺžke letu raketoplánu aj vďaka odkladanému pristátiu pre zlé počasie na kozmodróme v USA. Nakoniec pristáli tam kde štartovali, na Floride. V evidencii COSPAR bol let katalogizovaný ako 1992-034A.  Je registrovaný ako 272. človek vo vesmíre s 13 dňami stráveným v kozme.  

* STS-50 Columbia, štart 25. jún 1992, pristátie 9. júl 1992

## Externé odkazy

* Osobná stránka na MEK
*  Misia raketoplánu na MEK
* Osobná stránka na SPACE 40

Kategória:Kozmonauti USA
Kategória:Osobnosti zo Syracuse (New York)
Aioli

náhľad|Sapfó
**Aioli** alebo **Aiolovia** (starogr. Αιολείς - Aioleis, číta sa Aiolis) bol jeden zo starogréckych kmeňov. Svoj pôvod odvodzovali od Aiola, syna Helléna, otca gréckeho národa.

## Dejiny
Aioli začali na grécku pevninu zostupovať približne medzi rokmi 2000 až 1900 pred Kristom. Prešli cez Epirus, Macedóniu a usadili sa v severnej časti Tesálie. Tu splynuli s pôvodnými obyvateľmi  - Pelasgami. Je možné, že Achájci boli jeden z kmeňov Aiolov, čo by potvrdzovali aj niektoré jazykové podobnosti. Medzi aiolskými kmeňmi v Tesálii boli aj Grékovia, podľa ktorých neskôr Rimania nazývali všetkých Grékov (Graeci). Aiolského pôvodu boli pravdepodobne aj obyvatelia Boiótie. Počas dórskej invázie sa časť Aiolov z Tesálie vysťahovala na ostrov Lesbos a Tenedos (dnes Bozkada v Turecku) a na priľahlé anatólske pobrežia krajov Lýdia a Troas. Toto anatólske historické územie sa podľa nich nazýva Aiolida (gr. Aiolis).

V neskoršom období boli Aiolovia známi svojou poéziou. Najznámejší umelci bola poetka Sapfó z Lesbu a Hesiodos z Kýmé.

## Jazyk
Aiolovia hovorili aiolskou gréčtinou, jazykom najviac podobným gréckej arkádocyperčine, ktorou rozprávali potomkovia Achájcov. Oba jazyky teda pochádzali zo starej achájčiny mykénskeho obdobia (3000-1450 pred Kr.). Jazyk sa ďalej delil na viac dialektov (tesálsky, boiótsky, anatólsky). Jazyk Aiolov zanikol medzi 3.-1. stor. pred Kr., kedy grécke dialekty boli nahradené zjednocujúcim jazykom iónskeho, aténskeho dialektu-koiné. Lingvisti našli dnes pozostatok staroaiolského dialektu vo viacerých dedinách modernej východnej Tesálie, ktorým hovoria miestni dedinčania.

## Zdroje
* Ιστορία του Ελληνικού έθνους, Τόμοι Α και Β, Εκδοτική Αθηνών Α.Ε.
* Grécky zázrak - Vojtech Zamarovský

Kategória:Gréci
Schola Gregoriana Pragensis

**Schola Gregoriana Pragensis** je mužský spevácky zbor, ktorý založil David Eben v roku 1987.

Zbor sa venuje stredovekej duchovnej hudbe so zameraním na interpretáciu gregoriánskeho chorálu. Spolupracoval s celým radom špičkových českých aj zahraničných interpretov (Petr Eben, Jiří Bárta, Jaroslav Tůma, Tomáš Thon, Iva Bittová, Choeur grégorien de Paris, Boni pueri, Musica Florea a ďalšími. 

## Diskografia
* 1992 Visitacio Sepulchri 
* 1994 Bohemorum Sancti 
* 1995 Čeští světci v Jeruzalémě 
* 1996 In Pragensi Ecclesia 
* 1997 Anno Domini 997 
* 1997 Liturgical Year 
* 1997 1000 let sv. Vojtěcha / Anno Domini 997 
* 1998 Antica e moderna
* 1999 Codex Franus (Cena časopisu Harmonie za najlepšiu nahrávku v roku 1999)
* 2000 Adoratio crucis 
* 2002 Ach, homo fragiles
* 2005 Maiestas dei
* 2007 Blízké hlasy z dáli

## Preklad

## Externé odkazy
* Oficiálne stránky
* Supraphon.cz
* Schola Gregoriana Pragensis na AllMusic
* Schola Gregoriana Pragensis na Discogs

Kategória:České spevácke zbory
Kategória:Kresťanské hudobné skupiny
Učedníci

**Učedníci** je hudobná skupina zameraná na kresťanský folk. Vznikla v roku 1985 a v súčasnej dobe má 5 členov: 
* Pavel Drábek
* Jana Drábková
* Josef Hrubý
* Jiřina Hrubá
* Daniel Černín

## Diskografia
Piesne z prvých 8 albumov sú zhromaždené v *Zpěvníku Učedníci*.

# 1986 *Volám haleluja* 
# 1988 *Josef Egyptský* 
# 1990 *Vzpomínky na Františka* 
# 1991 *Na prahu života* 
# 1992 *Mojžíš* 
# 1993 *Racek* 
# 1995 *Obrazy o nebi* 
# 1995 *Bílá růže* 
# 1999 *Psaní* 
# 1999 *To nejlepší z Učedníků* 
# 2003 *Učedníci live - Hradecká kytara 2003* 

## Referencie


## Zdroj

## Externé odkazy
* oficiálna stránka

Kategória:České hudobné skupiny
Kategória:Kresťanské hudobné skupiny
Nikolaj Michajlovič Girenko

**Nikolaj Michajlovič Girenko** (, * 31. október 1940, Leningrad – † 19. jún 2004, Petrohrad) bol ruský etnológ-afrikanista a aktivista za ľudské práva.

Známy bol predovšetkým ako aktivista za práva národnostných menšín.

## Životopis
Absolvoval vtedajšiu Leningradskú štátnu univerzitu v odbore orientalistiky. Po doštudovaní pôsobil ako tlmočník medzi sovietskymi špecialistami a domorodými kmeňmi na Zanzibare. Pôsobil vo viacerých etnologických a antropologických inštitúciách.

V Petrohrade usporiadal viacero seminárov upozorňujúcich na rozširujúci sa trend extrémizmu. Zúčastňoval sa aj medzinárodných konferencii týkajúcich sa ľudských práv. Figuroval ako svedok a konzultant vo viacerých súdnych procesoch proti ultranacionalistickým organizáciám a jednotlivcom.

19. júna 2004 bol Nikolaj Girenko zastrelený vo vlastnom byte v Petrohrade. Vrahovia (podľa Girenkovej dcéry boli dvaja) neboli odhalení.

## Referencie


## Zdroje
* www.encspb.ru  – po rusky
* 

Kategória:Narodenia v 1940
Kategória:Úmrtia v 2004
Kategória:Aktivisti za ľudské práva
Kategória:Zastrelené osobnosti
Sršeň obyčajný

**Sršeň obyčajný** (zriedkavo: **sršeň európsky**, staršie: **veľký sršeň**, staršie alebo ľudovo: **sršeň**; lat. *Vespa crabro*) je druh z rodu sršeň (*Vespa*) z čeľade sršňovité (Vespidae).

Sršne sú spoločenský hmyz. Hlavou kolónie je kráľovná, ktorá je najväčším jedincom v hniezde dosahuje veľkosť 2550 mm. O fungovanie kolónie sa starajú neplodné robotnice, ktoré sa starajú o potomstvo. Na rozdiel od včiel si sršne nepripravujú zásoby na zimu a hniezdo je jednosezónne, obvykle zaniká koncom septembra. Zimu prežívajú len oplodnené kráľovné, ktoré na jar založia nové kolónie. Najčastejším miestom sú dutiny stromov a podkrovia starých domov so sedlovou strechou.

Živí sa hmyzom, ovocnými šťavami a nektárom.

Má 2 páry krídiel, 3 páry nôh a 1 pár tykadiel. Bruško je čierno-žlté.

## Rozšírenie
Ide o európsky druh. Bol introdukovaný aj do Severnej Ameriky. Tu sa však výrazne nepremnožil.

## Referencie

## Iné projekty

Kategória:Sršňovité
Anthony Wayne England

**Anthony Wayne England** (* 15. máj 1942, Indianapolis, Indiana, USA) je bývalý americký astronaut, ktorý v lete roku 1985 letel necelých 8 dní v raketopláne Challenger. 

## Životopis
Základnú školu absolvoval v rodnom Indianapolise, strednej potom v Severnej Dakote. Bol rádioamatér. Vysokoškolské vzdelanie získal na univerzite Massachusetts Institute of Technology. Zamestnaný bol na univerzite v Michigane (*[[University of Michigan]]*), Ann Arbob ako vyučujúci profesor. K NASA sa dostal 4. augusta 1967. Je ženatý a má dve deti. 

## Let do vesmíru
Bol na palube raketoplánu Challenger spolu s ďalšími šiestimi astronautmi. Išlo o misiu označenú neskôr v COSPAR ako 1985-063A. Na palube so sebou viezli niekoľko paliet pre laboratórium Spacelab 2 a skleník pre rastlinstvo a malou družici PDP. Napriek niekoľkým technickým problémom bola misia označená ako úspešná. Doktor Anthony England tu pôsobil ako geofyzik. Pristáli na základni Edwards v (Kalifornii - Mohavská púšť). 

* STS-51-F Challenger, štart 29. júl 1985, pristátie 6. august 1985.

## Externé odkazy

* V evidencii MEK
*  Misia raketoplánu
* Kozmonaut na Space40

Kategória:Kozmonauti USA
Kategória:Osobnosti z Indianapolisu
Kategória:Geochemici
Kategória:Rádioamatéri
Joe Frank Edwards

**Joe Frank Edwards** (* 3. február 1958, Richmond, Virgínia, USA) je americký vojenský pilot a astronaut, ktorý absolvoval na palube raketoplánu Endeavour osemdňový let a pobyt na orbitálnej stanici Mir.

## Životopis
Stredoškolské štúdium ukončil roku 1976 na Lineville High School v Alabame a potom pokračoval v štúdiu na leteckej akadémii US Naval Academy. Túto zakončil v roku 1980 a stal sa vojenským letcom. V roku 1983 absolvoval nasadenie vo vojne v Libanone. V roku 1986 absolvoval na akadémii ďalšie štúdium, po ktorom sa stal testovacím pilotom. Absolvoval vysokoškolské štúdium na University of Tennessee v Knoxville so zameraním na letecké systémy. S úspechom školu ukončil v roku 1994. V roku 1992 bol odvelený do Pentagónu, kde zastával funkciu operačného dôstojníka. O dva roky neskôr ho získala NASA. V Houstonskom Johnsonovom vesmírnom stredisku prešiel potrebným výcvikom a v roku 1998 letel do vesmíru. Mal vtedy 40 rokov. U NASA zostal do roku 2000, potom sa rozhodol  odtiaľ odísť a začať súkromne podnikať. Joe Edwards je ženatý, vzal si Janet rodenú Raganovú. V mladosti mal rád loptové hry, na škole hral futbal, softball a basketbal. 

## Let do vesmíru
V roku 1998 sa zúčastnil ako pilot misie STS-89 na palube raketoplánu Endeavour a stal sa tak 369. kozmonautom sveta. Misia bola katalogizovaná v COSPAR pod označením 1998-003A. Sedemčlenná posádka po dosiahnutí orbitálnej dráhy aktivovala laboratórium Spacehab na palube raketoplánu, potom zaparkovala pri ruskej stanici Mir, vyložila zásoby a spoločne s obsluhou stanice niekoľko dní plnila stanovené úlohy. Zanechala tu astronauta Andrewa Thomasa a na Zem sa vrátila s astronautom Davidom Wolfom. Misia bola úspešná. Štart aj cieľ bol na Floride, na kozmodróme Cape Canaveral Air Force Station.

* STS-89 Endeavour štart 23. január 1998, pristátie 31. január 1998

## Iné projekty

## Externé odkazy
*  Edwards na Space40 
* Edwards v Malej encyklopédii kozmonautiky 

## Zdroj
* 

Kategória:Kozmonauti USA
Kategória:Osobnosti z Richmondu (Virgínia)
Kategória:Absolventi United States Naval Academy
Kategória:Absolventi University of Tennessee
Fej Ťün-lung

**Fej Ťün-lung** (, trad. ), ; * 5. máj 1966) je bývalý čínsky kozmonaut. V októbri 2005 absolvoval takmer päťdňový kozmický let loďou Šen-čou 6. 

## Životopis
Ťun-lung pochádza z mesta Kun-šan v provincii Ťiang-su. V rokoch 1982-1986 študoval na vojenskej vysokej leteckej škole s vynikajúcim prospechom. Po štúdiu slúžil vo vojenskom letectve. 

## Kozmonaut
V októbri 1995 začal medzi čínskymi vojenskými pilotmi výber do oddielu kozmonautov. Po úspešnom absolvovaní všetkých testov bol v januári 1998 zaradený medzi kozmonautov. Pri prvom čínskom pilotovanom kozmickom lete (2003, Šen-čou 5) bol v užšej skupine piatich astronautov pripravujúcich sa na let. 

Roku 2005 bol menovaný za veliteľa druhého čínskeho letu v lodi Šen-čou 6, ďalším členom posádky bol Nie Chaj-šeng. Loď odštartovala 12. októbra 2005 o 3:00 UTC.  
Po splnení letového programu pristáli kozmonauti v návratovom modulu 16. októbra 2005 o 20:33 UTC. Orbitálny modul zostal na obežnej dráhe s očakávanou životnosťou pol roka, zanikol v atmosfére 1. apríla 2008.  

Roku 2008 bol zaradený do záložnej posádky letu Šen-čou 7. Bol náhradníkom pilota Liou Po-minga.

## Referencie

## Zdroj

Kategória:Čínski kozmonauti